CELEX: 62015CN0041
Language: sk
Date: 2015-02-02 00:00:00
Title: Vec C-41/15: Návrh na začatie prejudiciálneho konania, ktorý podal High Court of Ireland (Írsko) 2. februára 2015 – Gerard Dowling, Padraig McManus, Piotr Skoczylas, Scotchstone Capital Fund Limited/Minister for Finance

27.4.2015   
            
            
               SK
            
            
               Úradný vestník Európskej únie
            
            
               C 138/31
            
         Návrh na začatie prejudiciálneho konania, ktorý podal High Court of Ireland (Írsko) 2. februára 2015 – Gerard Dowling, Padraig McManus, Piotr Skoczylas, Scotchstone Capital Fund Limited/Minister for Finance
   (Vec C-41/15)
   (2015/C 138/43)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court of Ireland
   
      Účastníci konania pred vnútroštátnym súdom
   
   
      Navrhovatelia: Gerard Dowling, Padraig McManus, Piotr Skoczylas, Scotchstone Capital Fund Limited
   
      Odporca: Minister for Finance
   
      Prejudiciálne otázky
   
   
               1.
            
            
               Bráni druhá smernica (1) o spoločnostiach za každých okolností, vrátane okolností prejednávanej veci, vydaniu nariadenia podľa § 9 zákona o (stabilizácii) úverových inštitúcií z roku 2010 [Credit Institutions (Stabilisation) Act, 2010] na základe stanoviska ministra, podľa ktorého je nariadenie nevyhnutné, pokiaľ má také nariadenie za následok zvýšenie kapitálu spoločnosti bez schválenia akcionármi na valnom zhromaždení, vydanie nových akcií bez ponuky predkupného práva existujúcim akcionárom bez súhlasu valného zhromaždenia, zníženie menovitej hodnoty akcií spoločnosti bez súhlasu valného zhromaždenia a pozmenenie spoločenskej zmluvy a stanov spoločnosti na tento účel bez súhlasu valného zhromaždenia?
            
         
               2.
            
            
               Bolo nariadenie, ktoré High Court vydal podľa § 9 zákona o (stabilizácii) úverových inštitúcií z roku 2010 vo vzťahu k spoločnostiam Irish Life and Permanent Group Holdings plc a Irish Life and Permanent plc, v rozpore s právom Európskej únie?
            
         
      (1)  Druhá smernica Rady 77/91/EHS z 13. decembra 1976 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 58 Zmluvy pokiaľ ide o zakladanie akciových spoločností, udržiavanie a zmenu ich základného imania, s cieľom dosiahnuť rovnocennosť týchto opatrení, Ú. v. ES L 26, s. 1; Mim. vyd. 17/001, s. 8.